<http://schema.org/articleBody>
" Com a bon modernista, Santiago Rusi\u00F1ol va ser un creador total: va destacar com a pintor, escriptor, dramaturg i periodista. Va ser tamb\u00E9 un malalt del col\u00B7leccionisme -&amp;quot;\u00E9s una malaltia inguarible, que dura tota la vida&amp;quot;, deia l&amp;#039;artista, com recorda Vinyet Panyella, la gran especialista de Rusi\u00F1ol- i, fins i tot, aquest vessant de la seva personalitat est\u00E0 tenyit del seu talent art\u00EDstic. Del Cau Ferrat, la seva resid\u00E8ncia a Sitges i un punt de trobada d&amp;#039;artistes i bohemis de tota mena durant els anys daurats del Modernisme, en va fer una obra d&amp;#039;art monumental que aglutina pintures, escultures i objectes de ferro forjat, cer\u00E0mica i vidre. Les 3.851 peces que va adquirir al llarg dels anys formen una col\u00B7lecci\u00F3 de col\u00B7leccions que omple tots els espais de l&amp;#039;edifici fins a l&amp;#039;\u00FAltim rac\u00F3. El Cau Ferrat va haver de tancar el 2010 per l&amp;#039;amena\u00E7a que suposa la proximitat del mar per a la conservaci\u00F3 de l&amp;#039;edifici i les obres. Durant aquest temps, els t\u00E8cnics han aprofitat per introduir noves l\u00EDnies al discurs museogr\u00E0fic del Cau Ferrat, per restaurar les obres on calia intervenir i per catalogar-les. A m\u00E9s, s&amp;#039;han fet noves i importants atribucions que es faran p\u00FAbliques pr\u00F2ximament. Aix\u00F2 s\u00ED, quan torni a obrir a l&amp;#039;hivern, el Cau Ferrat tindr\u00E0 el mateix aspecte heterogeni de sempre.  Exposici\u00F3 per demanda popular Amb el tancament, per\u00F2, tant el p\u00FAblic local com els turistes van quedar orfes d&amp;#039;obres. Per posar remei a aquesta situaci\u00F3, l&amp;#039;edifici Miramar acull a partir d&amp;#039;avui l&amp;#039;exposici\u00F3  L&amp;#039;art modern. Obres mestres del Cau Ferrat , una selecci\u00F3 acurada de 151 obres de 31 artistes del llegat de Rusi\u00F1ol. La mostra, que ha comptat amb el suport econ\u00F2mic del MNAC, al qual est\u00E0 adscrit el Cau Ferrat, est\u00E0 pensada tant per presentar la seva polifac\u00E8tica personalitat a tots els p\u00FAblics com per escalfar motors abans de la reobertura del museu traient del magatzem obres, entre d&amp;#039;altres, del Greco, Rusi\u00F1ol, Ramon Casas, Hermen Anglada Camarassa, Pablo Picasso -Rusi\u00F1ol en va ser el primer col\u00B7leccionista-, Manolo Hugu\u00E9, Ramon Pichot, Miquel Utrillo i Pablo Gargallo, i una petita selecci\u00F3 d&amp;#039;objectes.L&amp;#039;artista m\u00E9s representat de la mostra \u00E9s el mateix Rusi\u00F1ol, de qui es poden veure 28 olis i 10 dibuixos de tota la seva traject\u00F2ria, i una selecci\u00F3 de fotografies, algunes in\u00E8dites. Tamb\u00E9 hi ha retrats que li van fer altres artistes i que s&amp;#039;endinsen en el seu vessant m\u00E9s hum\u00E0. Entre aquests \u00FAltims, crida l&amp;#039;atenci\u00F3 un dels que li va fer Casas, el gran amic de Rusi\u00F1ol, on l&amp;#039;artista apareix, literalment, penjat d&amp;#039;un llum. Malgrat que el col\u00B7leccionisme d&amp;#039;objectes artesanals pot semblar un aspecte menor dins les col\u00B7leccions de Rusi\u00F1ol, revela la seva preocupaci\u00F3 pel patrimoni quan a Catalunya no hi havia lleis que el protegissin. &amp;quot;S\u00F3n peces que al seu temps no eren valorades. Rusi\u00F1ol, que deia que les salvava de la tardor del temps, les reivindicava perqu\u00E8 representen el treball an\u00F2nim, fet amb les mans. Col\u00B7leccionant-les, va fer un acte de catalanisme, va recuperar arts gaireb\u00E9 oblidades d&amp;#039;arreu del pa\u00EDs. A partir de les peces de la col\u00B7lecci\u00F3 es poden escriure veritables hist\u00F2ries d&amp;#039;aquestes disciplines&amp;quot;, diu l&amp;#039;historiador de l&amp;#039;art i comissari de l&amp;#039;exposici\u00F3, Ignasi Dom\u00E8nech, que subratlla, a m\u00E9s, el bon ull que va tenir l&amp;#039;autor de L&amp;#039;auca del senyor Esteve . &amp;quot;Despr\u00E9s de catalogar-les, podem dir que no hi ha cap pe\u00E7a falsa al Cau Ferrat&amp;quot;. Aquesta voluntat enciclop\u00E8dica de l&amp;#039;artista es remunta als seus anys de formaci\u00F3 i al seu inter\u00E8s per l&amp;#039;excursionisme cient\u00EDfic, un aspecte poc conegut que ara tamb\u00E9 es pot veure a l&amp;#039;exposici\u00F3 del Museu de la Vida Rural  Santiago Rusi\u00F1ol. La campanya de Poblet de 1889 ."^^<http://www.w3.org/2001/XMLSchema#string>
<http://www.ara.cat/premium/cultura/Laltra-cara-Rusinol-colleccionista_0_673732673.html>